මෑත කාලයේ පුංචි තිරයේ ප්‍රහසනය රැගත් ටෙලි නාට්‍යවලට අලුත් ජීවයක් ලබා දුන් මේ කලාකරුවාගේ සහ අපේ රටේ ටෙලි නාට්‍ය ඉතිහාසයේ මුල්ම ටෙලි නාට්‍යය වන ‘දිමුතු මුතු’ ටෙලි වෘතාන්තයේ ප්‍රධාන නිළිය ලෙසින් ප්‍රේක්ෂක සිත්වල සදා මතකයක් රැන්දූ දේවිකා මිහිරාණිගේත් එකම දියණිය නවංජනා මිහිරාණි නන්දසිරි පසුගිය 28 වැනිදා පතිකුලයට පිවිසියාය.නවංජනාගේ සහකරුවා වූයේ ඕස්ට්‍රේලියාවේ බ්‍රිස්බේන් නගරයේ තමන්ගේම ව්‍යාපාර කටයුත්තක නියැළී සිටින චමින්ද ගුණරත්න තරුණයායි.චමින්දගේත් නවංජනාගෙත් විවාහ ගිවිස ගැනීම මීට මාස කිහිපයකට පෙර අරලියගහ මන්දිරයේදී සිදු වුණි.නවංජනා වෙනුවෙන් ඇගේ විවාහයේ සාක්කියට අත්සන් තැබුවේ අතිගරු ජනාධිපති මහින්ද රාජපක්ෂ මැතිතුමායි.පෝරුවේ චාරිත්‍ර ඉතාමත් ගාම්භීර අන්දමින් පැවැතියේ කොළඹ හිල්ටන් හෝටලයේ බෝල්රූම් උත්සව ශාලාවේදීයි.